ZMLUVA O POSKYTOVANÍ SLUŽIEB

V nižšie uvedený deň, mesiac a rok uzavreli

obchodná spoločnosť

\_\_\_\_\_\_\_\_\_

so sídlom \_\_\_\_\_\_\_\_\_

IČO: \_\_\_\_\_\_\_\_\_

zapísaná v obchodnom registri vedenom \_\_\_\_\_\_\_\_\_ oddiel \_\_\_\_\_\_\_\_\_, vložka \_\_\_\_\_\_\_\_\_

zastúpená \_\_\_\_\_\_\_\_\_

(ďalej jen „**poskytovateľ**“, na strane jednej)

a

obchodná spoločnosť

\_\_\_\_\_\_\_\_\_

so sídlom \_\_\_\_\_\_\_\_\_

IČO: \_\_\_\_\_\_\_\_\_

zapísaná v obchodnom registri vedenom \_\_\_\_\_\_\_\_\_ oddiel \_\_\_\_\_\_\_\_\_, vložka \_\_\_\_\_\_\_\_\_

zastúpená \_\_\_\_\_\_\_\_\_

(ďalej len „**objednávateľ**“, na strane druhej)

túto

ZMLUVU O POSKYTOVANÍ SLUŽIEB

podľa ustanovenia § 269 ods. 2 zákona č. 513/1991 Zb., Obchodný zákonník (ďalej len „obchodný zákonník“)

1. ÚVODNé ustanovenia
	1. Poskytovateľ aj objednávateľ sú podnikateľmi.
	2. Táto zmluva upravuje práva a povinnosti zmluvných strán ohľadom poskytovania služieb poskytovateľom objednávateľovi.
2. Predmet zmluvy
	1. Poskytovateľ sa touto zmluvou zaväzuje poskytovať objednávateľovi služby bližšie špecifikované v prílohe č. 1 tejto zmluvy (ďalej len ako „**služby**“).
	2. Objednávateľ sa touto zmluvou zaväzuje za poskytovanie služieb platiť poskytovateľovi odmenu stanovenú v súlade s čl. 5 tejto zmluvy.
3. Poskytovanie služieb
	1. Komunikácia zmluvných strán pri poskytovaní služieb bude prebiehať prostredníctvom poverených osôb. Poverenými osobami poskytovateľa sú \_\_\_\_\_\_\_\_\_, tel. číslo \_\_\_\_\_\_\_\_\_, e-mailová adresa \_\_\_\_\_\_\_\_\_ a \_\_\_\_\_\_\_\_\_, tel. číslo \_\_\_\_\_\_\_\_\_, e-mailová adresa \_\_\_\_\_\_\_\_\_. Poverenými osobami objednávateľa sú \_\_\_\_\_\_\_\_\_, tel. číslo \_\_\_\_\_\_\_\_\_, e-mailová adresa \_\_\_\_\_\_\_\_\_ a \_\_\_\_\_\_\_\_\_, tel. číslo \_\_\_\_\_\_\_\_\_, e-mailová adresa \_\_\_\_\_\_\_\_\_.
	2. Poskytovateľ je povinný poskytovať služby s odbornou starostlivosťou, v súlade so všeobecne záväznými právnymi predpismi a v súlade s jemu známymi záujmami objednávateľa.
	3. Služby budú poskytovateľom poskytované v časovom rozsahu \_\_\_\_\_\_\_\_\_ až \_\_\_\_\_\_\_\_\_ hodín za jeden kalendárny mesiac tak, aby bol naplnený účel tejto zmluvy. V prípade, že poskytovateľ nemôže poskytovať služby, je povinný to bezodkladne oznámiť objednávateľovi.
	4. Poskytovateľ môže poveriť poskytovaním služieb tretiu osobu. Pri poskytovaní služieb prostredníctvom tretej osoby nesie poskytovateľ zodpovednosť v rovnakom rozsahu, ako by služby poskytoval sám.
	5. Ak nie je výslovne dohodnuté inak, nie je poskytovateľ oprávnený za objednávateľa právne konať či prijímať akékoľvek plnenie.
	6. Poskytovateľ je povinný informovať objednávateľa pravidelne o poskytovaní služieb a o všetkých okolnostiach dôležitých pre záujmy objednávateľa súvisiacich so službami, a to najmenej jedenkrát (1) za \_\_\_\_\_\_\_\_\_.
	7. Poskytovateľ je ďalej povinný najneskôr \_\_\_\_\_\_\_\_\_ deň každého kalendárneho mesiaca predložiť objednávateľovi prehľad (v elektronickej podobe) obsahujúci zoznam služieb poskytnutých poskytovateľom na základe tejto zmluvy v predchádzajúcom kalendárnom mesiaci, a to spoločne s uvedením časového rozsahu týchto činností (ďalej len „**prehľad činností**“). Prehľad činností musí byť v uvedenej lehote zaslaný na adresu elektronickej pošty objednávateľa \_\_\_\_\_\_\_\_\_.
4. Ďalšie povinnosti objednávateľa
	1. Objednávateľ sa touto zmluvou zaväzuje poskytovať po dobu účinnosti tejto zmluvy poskytovateľovi nevyhnutnú súčinnosť pre poskytovanie služieb na základe tejto zmluvy.
	2. Ak je na poskytnutie služieb nutná súčinnosť objednávateľa, určí mu poskytovateľ primeranú lehotu na jej poskytnutie. Ak uplynie lehota na poskytnutie súčinnosti márne a ak je to možné, má poskytovateľ právo si zaistiť náhradné plnenie na náklady objednávateľa.
5. odmena poskytovateľa a platobné podmienky
	1. Objednávateľ sa zaväzuje platiť poskytovateľovi odmenu vo výške \_\_\_\_\_\_\_\_\_,- EUR (slovom: \_\_\_\_\_\_\_\_\_ eur) bez dane z pridanej hodnoty (ďalej len „**DPH**“) za každú hodinu poskytovania služieb poskytovateľom.
	2. Odmena poskytovateľovi je splatná mesačne na základe daňového dokladu – faktúry poskytovateľa. Poskytovateľ vystaví daňový doklad – faktúru za predchádzajúci kalendárny mesiac najskôr prvý (1) pracovný deň kalendárneho mesiaca nasledujúceho po kalendárnom mesiaci, za ktorý je odmena platená. K daňovému dokladu – faktúre musí byť poskytovateľom vždy priložený prehľad činnosti.
	3. Doba splatnosti odmeny poskytovateľa je \_\_\_\_\_\_\_\_\_ dní od skončenia kalendárneho mesiaca, za ktorý je odmena poskytovateľovi platená.
	4. Daňový doklad vystavený poskytovateľom musí mať náležitosti podľa zákona č. 222/2004 Z. z. o dani z pridanej hodnoty, v znení neskorších predpisov.
	5. Poskytovateľ \_\_\_\_\_\_\_\_\_ platcom DPH, pričom DPH bude zmluvnými stranami platená v súlade so všeobecne záväznými právnymi predpismi.
	6. Odmena poskytovateľa je splatná bezhotovostne na účet poskytovateľa č. \_\_\_\_\_\_\_\_\_ vedený v \_\_\_\_\_\_\_\_\_. Povinnosť objednávateľa hradiť peňažné záväzky voči poskytovateľovi podľa tejto zmluvy je splnená okamihom pripísania príslušnej čiastky na účet poskytovateľa podľa predchádzajúcej vety.
	7. Po dobu omeškania objednávateľa s platením odmeny poskytovateľa nemusí poskytovateľ poskytovať objednávateľovi služby.
6. PRÁVA Z VADNÉHO PLnenia
	1. Ak spôsobí poskytovateľ pri poskytovaní služieb objednávateľovi ujmu, zodpovedá objednávateľovi za túto ujmu v súlade so všeobecne záväznými právnymi predpismi.
	2. Ak spôsobí poskytovateľ pri poskytovaní služieb ujmu tretím osobám, zodpovedá tretím osobám za túto ujmu poskytovateľ a je povinný ju tretím osobám alebo objednávateľovi nahradiť.
	3. Za ujmu sa na účely tejto zmluvy považuje tiež škoda, ktorá poškodenej strane vznikla tým, že musela vynaložiť náklady v dôsledku porušenia povinnosti druhej strany. Škoda sa nahrádza v peniazoch; ak však o to oprávnená strana požiada a ak je to možné a obvyklé, nahrádza sa škoda uvedením do predošlého stavu.
7. ĎALŠie PRÁVA A POVINNOSTI zmluvných strán
	1. Zmluvné strany sú povinné informovať druhú zmluvnú stranu o všetkých skutočnostiach, ktoré sú alebo môžu byť dôležité pre riadne plnenie tejto zmluvy.
	2. Zmluvná strana, ktorá porušuje svoju povinnosť z tejto zmluvy, alebo zmluvná strana, ktorá s prihliadnutím na všetky okolnosti má vedieť, že poruší svoju povinnosť z tejto zmluvy, je povinná oznámiť druhej zmluvnej strane povahu prekážky, ktorá jej bráni alebo bude brániť v plnení povinnosti a jej dôsledky. Správa musí byť podaná bez zbytočného odkladu po tom, keď sa povinná strana o prekážke dozvedela alebo pri náležitej starostlivosti mohla dozvedieť.
8. TRVanie zmluvy
	1. Táto zmluva nadobúda platnosť a účinnosť okamihom jej uzavretia.
	2. Táto zmluva sa uzatvára na dobu neurčitú.
	3. Každá zo zmluvných strán je oprávnená vypovedať zmluvu, a to z akéhokoľvek dôvodu alebo bez uvedenia dôvodu. Výpovedná doba je \_\_\_\_\_\_\_\_\_ a začína plynúť doručením výpovede druhej zmluvnej strane.
	4. Počas prvých \_\_\_\_\_\_\_\_\_ účinnosti tejto zmluvy je každá zo zmluvných strán oprávnená vypovedať zmluvu bez výpovednej lehoty s okamžitou účinnosťou po doručení výpovede druhej zmluvnej strane, pričom v tomto prípade zaniká zmluva účinnosťou výpovede.
	5. Každá zo zmluvných strán je ďalej oprávnená vypovedať túto zmluvu bez výpovednej lehoty v prípade, že súd vydal uznesenie o vyhlásení konkurzného konania druhej zmluvnej strany v zmysle zákona č. 7/2005 Z. z., o konkurze a reštrukturalizácii a o zmene a doplnení niektorých zákonov, v znení neskorších predpisov. Výpoveď je účinná doručením druhej zmluvnej strane, pričom v tomto prípade zaniká zmluva účinnosťou výpovede.
9. ZÁVĚREČNé ustanovenia
	1. Táto zmluva, ako aj práva a povinnosti vzniknuté na základe tejto zmluvy alebo v súvislosti s ňou, sa riadia slovenským právom, a to najmä obchodným zákonníkom.
	2. Ak sa vzťahuje dôvod neplatnosti len na niektoré ustanovenia tejto zmluvy, je neplatným iba toto ustanovenie, pokiaľ z jeho povahy alebo obsahu alebo z okolností, za ktorých bolo dojednané, nevyplýva, že ho nemožno oddeliť od ostatného obsahu zmluvy.
	3. Táto zmluva predstavuje úplnú dohodu zmluvných strán o predmete tejto zmluvy a nahrádza všetky predchádzajúce dojednania zmluvných strán ohľadom predmetu tejto zmluvy.
	4. Túto zmluvu je možné meniť iba písomnou dohodou zmluvných strán zmluvy s tým, že zmena tejto zmluvy menej prísnou formou sa vylučuje.
	5. Na účely vzťahu z tejto zmluvy sa vylučuje použitie akýchkoľvek obchodných podmienok zmluvných strán.
	6. Neoddeliteľnú súčasť tejto zmluvy tvoria nasledujúce prílohy:
		1. Príloha č. 1 - Špecifikácia služieb.
	7. Táto zmluva je vyhotovená v dvoch (2) exemplároch, z ktorých každá strana dostane po jednom (1) vyhotovení.
	8. Účastníci tejto zmluvy si jej obsah prečítali, vyhlasujú, že s ním súhlasia, a na dôkaz toho pripájajú svoje podpisy.

Podpisy:

V \_\_\_\_\_\_\_\_\_ dňa \_\_\_\_\_\_\_\_\_ V \_\_\_\_\_\_\_\_\_ dňa \_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

poskytovateľ objednávateľ

\_\_\_\_\_\_\_\_\_ \_\_\_\_\_\_\_\_\_

\_\_\_\_\_\_\_\_\_, \_\_\_\_\_\_\_\_\_ \_\_\_\_\_\_\_\_\_, \_\_\_\_\_\_\_\_\_